
DISSERTATIO  MEDICA 


INAUGURALIS 


DE 


T E T A N O. 


Auctore  Henrico  Gordon  Brock. 


T ET  ANUS  est  genus  morborum  quod  ad  classem 
“ Neurosium  ” atque  ordinem  Spasmorum  ” a 
CuLLENO  refertur,  et  modo  sequenti  definitur, 
viz.  “ Plurium  musculorum  rigiditas  spastica.” 
Quinque  species  hujus  morbi  occurrisse  obser- 
vantur, nempe  : 

Ima,  Trismus,  a Culleno  definitus,  “ Praecia 
pue  maxillae  inferioris  spastica  rigiditas.” 

2do,  Opisthotonos,  ‘‘  quo  corpus  retrorsum  cur- 
vatur.” 

Stio,  Emprosthotonos,  “ quo  corpus  antrorsum 
curvatur.” 

4to,  Pleurosthotonos,  quo  corpus  ad  unum  la- 
tus curvatur.” 

5tOf  Tetanus,  ‘‘  quo  totum  fere  corpus  artusque 
rigescunt  et  porrecti  permanent.” 

Hic  morbus,  quamvis  in  omni  regione  invenia- 
tur, frequentius  tamen  in  calidis  plagis,  et  ea  tem- 
pestate anni  occurrit,  qua  noctes  frigidae  ac  humi- 
dse  dies  fervidos  sequuntur.  In  temperatis  regioni- 
bus, saepius  aestate  et  ineunte  autumno  incepisse 
observatur. 

Quod  ad  causas  excitantes  attinet,  hic  morbus 
plerumque  distinguitur  in  Idiopathicum  et  Sym- 
ptomaticum; quod  ad  gravitatem,  vero,  attinet 
et  tempus  durationis,  in  Acutum  et  Chronicum. 

Idiopathicus  e frigore  et  humiditate  corpori  ca- 
lefacto, et  praesertim  labore  defesso,  subito  admis- 
sis oritur ; interdum,  veruntamen,  apparuit  ubi 
nulla  hujusmodi  causa  adesset ; et  plerumque  hsec 
species  citius,  applicata  causa,  quam  altera  inces- 
sit, et  propensior  est  ad  formam  chronicam  assii- 

mendam,  et  saepius  curari  potest ; in  his  vero  re- 
gionibus haudquaquam  saepe  occurrit. 

Symptomaticus  a vulneribus  generum  omnium, 
et  in  quacunque  parte  corporis,  oriri  potest,  sed 
maxime  ex  laceratis  vulneribus  partes  tendineas 
et  ligamentosas  afficiantibus ; ab  his,  quoque,  quae 
articulos  penetrant,  sive  telis  tormento  emissis, 
vel  aliter  utcunque  infixis,  aut  ex  ulceribus  inci- 
tetur, seu  externas  propter  injurias,  qualia  sunt 
ulcera  exustiones  sequentia ; vel  etiam  sponte  sua, 
scilicet  e carcinomate  formatis.  Dicuntur,  insu- 
per, lues  Venerea,  et  vermes  in  canali  alimentario, 
interdum  morbi  hujus  causae  extitisse.  Haud  raro 
corripit  hos  cuj  usque  aetatis  et  temperamenti  cor- 
poris, sed  imprimis  eos  aetatis  mediae  et  robusti 
habitus  accedit ; in  sexu  verili  etiam,  frequentius 
quam  muliebri,  incidit. 

Prima  symptomata  interdum  observata  sunt 
brevi  spatio  horarum  duodecim  post  injuriam  il- 
latam incessisse ; et  regionibus  in  torridis,  morbus 
saepe  ad  plenum  formatus  est  ante  diem  tertium. 
Attamen  frequentius  apparet  diem  octavum  vel 
nonum  circiter,  postquam  inflammatio  subsiderit, 
et  vulnus  in  statum  suppurationis  profectum  fue- 
rit ; sed  saepe  accessit  serius,  et  nonnunquam  etiam 

post  sanationem  perfectam  vulneris,  et  cicatricem 
formatam. 

Aliquando  hic  morbus  repente  accedit,  et  symp- 
tomata graviora  fere  ab  initio  adsunt ; sed  plerum- 
que tardiori  gradu  procedit.  Sudor  copiosus  et  de- 
repente emissus  accessum  ejus  frequenter  antece- 
dit, nullis  aliis  adhuc  febris  symptomatibus  manifes^ 
tis  existentibus.  Sed  hoc  non  semper  ita  evenit ; 
plerumque  rigiditas  levis  nuchae  primum  est  sig- 
num morbi,  et  incidit  sensu  debilitatis  et  lassitu- 
dinis praegresso  in  musculis  maxillae  inferioris, 
motu  eorum,  usque  dum  musculi  nuchae  affician- 
tur, minime  obstructo  aut  impedito ; quum  pri- 
mum autem  rigiditas  nuchae  ingravescere  incipiat, 
caput  aliquanto  retractum  evadit,  motusque  ejus 
cum  difficultate  et  dolore  perficiuntur,  et  motus 
maxillae  inferioris  adeo  restringuntur,  ut  dentes 
fere,  quamvis  non  semper,  omnino  claudantur. 

Sensus  molestiae  etiam  in  gutture,  ab  aegro  ad 
partem  cartilagini  cricoideae  adversam  relatus,  cum 
dolore  et  difficultate  deglutiendi,  adest.  Dum 
haec  symptomata  ingravescunt,  constrictionis  in 
thorace  sensus  percipitur,  et  post  breve  tempus 
dolor,  saepe  vehemens,  sub  sterno,  cartilaginem 
juxta  xiphoideam,  oritur,  inde  ad  dorsum  quasi 

per  diaphragma  extendens.  Illico,  hoc  dolore  recur- 
rente, vi  contrahuntur  musculi  omnes  adhuc  mor- 
bo implicati,  praesertim  ii  nuchae,  et  qui  maxillam 
inferiorem  elevant.  Hoc  stadium  morbi  nomine 
Trismi  proprie  designatur. 

Symptomatibus  supradictis  ita  progredienti- 
bus, musculi  abdominales  graviter  spasmo  corri- 
piuntur, adeo  ut  venter  tactui  sensationem  duri- 
tiae remittat,  nec  amplius  figura  ejus  convexa  reti- 
neatur. Quinetiam  faciei  musculi  affecti  evadunt, 
frons  corrugatur,  palpebrae  contrahuntur,  nasus 
acuitur,  et  anguli  oris  retrahuntur  ad  dentes  de- 
tegendos, mucus  in  faucibus  accumulat,  et  aper-^ 
turam  glottidis  obstruens,  perpetue  angit.  Al- 
vus constipatur,  et  urina  difficiliter  et  stillicidio 
redditur. 

Quum  symptomatibus  supradictis  additur  in- 
super rigiditas  spastica  musculorum  per  spinam 
dorsi  extendentium,  et  hi  paroxysmis  convulsivis, 
corpus  retrorsum,  et  forma  arcus  flectentibus,  agi- 
tantur, morbus  Opisthotonos  tunc  nuncupatur. 
Per  id  tempus  adaugentur  symptomata  priora  om- 
nia ; convulsiones  saepe  et  violenter  recurrunt,  et 
deglutitiendi  facultas  plerumquae  omnino  disper- 
ditur. 

Musculi  flexores  capitis,  et  illi  supra  partem 
colli  anticam,  spasmo  valide,  sed  non  adeo  ut  qui 
extensoribus  aeque  resistant,  afficiuntur,  necnon 
musculi  extremitatum  inferiorum,  praecipue  exten- 
sores, membra  porrecta  et  inflexibilia  retinentes. 

Speciei  ultimo  dictae  contraria  affectio,  Empros- 
tbotonos  nuncupatur.  Adesse  hoc  dicitur  quoties 
musculi  flexores  in  omni  fere  parte  corporis,  in- 
sultu tetanico  laborant : praeter  symptomata  Tris- 
mi  consueta,  caput  in  pectus  ferme  proclinatur, 
spina  dorsi  antrorsum  curvatur,  lacertus  in  bra- 
chium conduplicatur,  crura  subter  femora,  et  illa 
super  abdomen  denuo  reflectuntur ; dyspnoea  etiam, 
e capitis  et  trunci  positione,  superinducitur. 

Cum  morbus  hunc  statum  attigerit,  perraro 
longum  durat  tempus ; paroxysmi  namque  ingra- 
vescunt, quoad  frequentiam  atque  violentiam;  vires 
brevi  deficiunt,  pulsus  irregularis  evadit ; et  deni- 
que, convulsio  interdum  generalis,  alias  vero  res- 
pirationis organa  solummodo  afficere  apparens,  vi- 
tam extinguit. 

Symptomata  Tetani  in  classes  duas,  nimirum 
Spasmodicam  et  Convulsivam,  dividantur ; prio- 
ribus, imprimis  aggredientibus,  et  nonnunquam 

plerosque  musculos  usitatius  affectos  secum  tra- 
hentibus, antequam  posteriora  appareant. 

Dum  spasmus  tantummodo  afficiat  musculos, 
quamvis  rigidi  et  molesti  esse  percipiantur,  dolo- 
rum tamen  acutorum  adhuc  expertes  sunt ; sed  in- 
ter motus  convulsivos  quibus  paroxysmus  consti- 
tuitur, dolores  vehementiores  adsunt,  et  pro  nu- 
mero musculorum  affectorum  et  gradu  contractio- 
num eorundem  augentur ; dum  hi  paroxysmi  le- 
viores sunt,  longo  intervallo,  nempe  hora  aut  plu- 
res,  inter  sese  distant ; sed  in  quantum  crescunt 
quoad  violentiam,  intervalla  tanto  contractiora 
evadunt,  atque  frequentius,  pro  numero  musculo- 
rum affectorum  recurrunt.  Duratio  paroxysmi 
a punctis  temporis  paucis  ad  plures  minutas  va- 
riat, et  sub  finem  morbi  intervallum  saepe  ipsum 
excedit.  Minima  agitatio  quoque,  et  praesertim 
ad  deglutitiendum  conatus,  quantumvis  parvus, 
provocaverit  ejus  accessum. 

Pyrexia  raro  hunc  morbum  comitatur ; frequen- 
tius tamen  si  morbus  e frigore,  quam  si  ex  laesione 
externa  oritur ; et  febris  symptomatica,  etiamsi  ad- 
fuerit antea,  ingruente  Tetano,  desinit ; nec  func- 
tiones cerebri  hoc  morbo  turbari  videntur. 

Tetanus  acutus  rapide  ad  acmen  eventum  que 

properat,  et  lethalis  fere  semper  evadit  : plerum- 
que die  secundo  vel  tertio,  et  interdum  etiam 
primo  die  ab  accessu  terminat. 

Chronicus  autem  lentiori  gradu  progreditur ; 
aliquando  ultra  dies  octo  producitur,  et  etiam 
post  dies  viginti  cognitus  est  exitium  attulisse. 

In  hac  terra  morbus  plus  minus  Opisthotonos 
formam  sibi  induit,  in  iEgypto,  secundum  L au- 
rium, chirurgum  Gallicum,  frequentius  occurrit 
Emprosthotonos ; idem  censit  Opisthotonon,  hoc 
ultimo  dicto  celerius  tollere  vitam ; quod,  verti- 
bris  cervicalibus  violenter  retractis,  medullamque 
spinalem  comprimentibus,  ille  attribuit : hoc  vero, 
constructione  partium  spectata,  parum  verisimi- 
litudinis habet,  nec  sane  apparet  symptomata  con- 
sueta talis  compressionis  unquam  inde  consequi. 

Hujus  morbi  pathologiam  Doctor  Cullenus 
tentare  noluit.  Eush  et  Latta  prsedispositio- 
nem,  cunctis  in  morbis  tetanicis,  e relaxatione  gene- 
rali et  debilitate  pendere  censent : haec  doctrina  ta- 
men, facto  ab  omnibus  admisso  nempe,  quod  maxi- 
me his  morbis  obnoxii  sunt  homines  robusti  ha- 
bitus, et  alioquin  sanitate  vigentes  integra,  mini- 
me consentania ; est  insuper,  haec  praedispositio  di- 
citur ex  admissione  frigoris  et  humiditatis  post 

calorem  et  fatigationem  semper  induci,  morbus 
nihilominus  apparet  ubi  nullae  hujusmodi  caus^ 
agere  existimentur,  ut  in  casu  aegrotantium  diu 
lecto  affixorum,  vel  eorum  etiam  qui  in  nosoco- 
miis amputationem  pertulerint.  Laureus  aeri 
frigido  et  humido  superficiei  vulneris  subito  ad- 
misso, irritamini  corporum  extraneorum,  et  potis- 
simum suppressioni  excretionis  purulentae.  Teta- 
num attribuit.  Secundum  Abernethy,  Tetanus 
in  ventriculo  et  organis  chylopoieticis  sedem  ha- 
bet. * 

Remedia  ab  auctoribus  proposita  et  quae  fre- 
quentius profuisse  inveniuntur,  forsitan  ad  capita 
sequentia  redigi  possint  : 

Imo,  Amputatio  partis  laesae,  vel  divisio  nervo- 
rum huic  parti  sese  suppeditantium,  vel  destruc- 
tio eorum  e causticis  effecta. 

^do,  Antispasmodica,  ut  opium,  moschus,  cam- 
phora,  castoreum,  balneum  calidum,  fotus,  et  li- 
nimenta. 

Stio,  Stimulantia  et  tonica,  ut  balneum  frigi- 
dum, spiritus  ardentes,  aromata,  vinum,  cinchona, 
hydrargyus,  electricitas,  stimuli  topici. 

4/o,  Evacuantia,  scilicit  missio  sanguinis,  me-- 
dicamina  purgantia,  vesicatoria. 

Sanatio  plerumque  his  remediis  varie  inter  se 
conjunctis  tentata  est,  alterutro  autem  unice  eo- 
rum vix  unquam  commissa. 

In  Tetano  symptomatico  a Culleno  putaba- 
tur, oportere  imprimis  dirimere  ullam  communi- 
cationem, partem  inter  laesam  et  sensorium  com-. 
mune : hoc  vel  truncos  nervorum  huic  suppedi- 
tantes dividendo,  vel  per  aliquod  spatium  aut  ex- 
tremitatem affectam  delendo,  fieri  statuebat ; am- 
putatio quoties  id  convenienter  effici  queat,  utpo- 
te  perfectior,  his  methodis  plerumque  prasfertur. 
Auctoritate  Larrei  hoc  remedium  est  in  Teta- 
no symptomatico  praestantissimum  ; assertionem 
hanc  tamen  testimonio  unius  casus  solummodo  sus- 
tentat ; alia  exempla  ejusmodi  a scriptoribus  rela- 
ta sunt,  sed  in  his  opium  usque  eo  exhibitum  fue- 
rat, ut  dubitandum  sit  euinam  horum  remedio- 
rum sanatio  attribui  debuerit. 

Opium  in  hoc  morbo,  eventu  interdum  felici 
ei  adhibitum  est,  et  partem  omnis  fere  methodi 
medendi  constituit;  atque  omnium  antispasmo- 
dicorum  potissimum  est,  quod  dosibus  maxi- 
mis et  saepe  repetitis  exhibitum,  camphoram  et 

Ultras  potassae  commisceri  cum  opio ; et  in  emul- 
sione  amygdalina  solvi  praecepit  Lareeus,  mis- 
tura, secundum  illum  haud  aeque  difficiliter  ac 
alia  sunt  fluida  deglutienda.  Quoniam  difficul- 
tas deglutiendi  hunc  morbum  comitans,  usum 
opii  plerumque  prohihit,  hoc,  sicut  etiam  omnia 
alia  remedia'  interna,  ineunte  morbo,  et  tam  libere 
quam  systema  ferre  possit,  adhiberetur ; si  autum 
deglutitio  omnino  interrupta  sit,  in  forma  enema- 
tis  administrari  debet.  Quoniam  paroxysmi  hoc 
remedio,  quamvis  suspensi  pro  tempore,  ad  recur- 
rendum sint ; tamen  porro,  perstare  in  usu  medi- 
caminum oporteret,  nos  usquedum  remissiones  per 
longae  evenerunt  ; tunc  dosis  gradatim  minua- 
I tur.  In  hoc  morbo  systema  resistere  operationi 
i opii  insigniter  apparet,  et  affectus  narcotici  assue- 
! ti  raro  producuntur.  His  autem  observatis,  et  pa- 
I roxysmis  itidem  diminutis,  prudentiae  erit  ejus 
pendere  usum ; nam  cognitus  est,  post  Tetanum 
subactum  aeger,  sub  omnia  symptomata  a veneno 
opii  orientia  morti  succubuisse,  Latta  usum  opii 
improbat,  quia  postremo  effectum  sedantem  ha- 
beat et  debilitatem  inducat,  quae  modo  medendi  a 
se  proposito  sint  adversa  : existimat  quoque  le- 
thum  nonnunquam  afferre,  inflammationem  et  ini- 

mo  etiam  gangraenam  ventriculi  excitando,  opinio 
attamen  nequaquam  experientia  Orfil^  confir- 
mata. Utile  hoc  medicamen  esse  videtur,  praeci- 
pue minuendo  frequentiam  pariter  atque  violen- 
tiam paroxysmorum  convulsivorum. 

Ab  effectu  ejus  fausto  in  morbis  mere  convul- 
sivis,  Moschus  in  Tetano  quoque  commendatus 
fuit : in  magnis  dsoibus,  calorem  corporis  ac  pleni- 
tudinem pulsus  augere  observabatur,  sed  ad  cu- 
randum morbum  vix  quidem  aliquid  contribuere 
dignoscitur. 

Campbora,  castoreum  et  alia  an ti spasmodica 
aliquoties  adhibita  fuerint,  sed  de  virtutibus^^ho- 
rum  remediorum  vix  ulla  testimonia  adsunt. 
Opio  simul  conjuncto  praestat  haec  et  talia  admi- 
nistrare. 

Illi  qui  Tetanum  ex  relaxatione  pendere  censent, 
curationem  ope  stimulantium  et  tonicorum,  nem- 
pe spirituum  ardentium,  aromatum,  vini  cin- 
chonae,  tam  libere  quam  systema  preferri  possit, 
exhibitorum  tentari  praecipiunt.  His  medicamen- 
tis Tetani  utraque  species  interdum  sanata  fuisse 
dicitur. 

Hydrargyrus  hunc  morbum  nonnunquam  cu- 
ravit ; sed  e contra,  licet  conditionibus  optimis  ad- 

ministratus,  haud  raro  successu  carebat.  Magna 
copia  ad  salivationem  quam  citissime  movendam 
dari  jubetur : hoc  autem  commodius  frictione  ex- 
terna supra  collum  vel  abdomem  fieri  possit,  et 
salivatio  usquedum  decrescant  symptomata,  pro- 
movenda est.  A Latta  utile  esse  tantummodo 
putatur,  in  quantum  diathesin  phlogisticam  ex- 
citit ; itaque  ne  febris  solvatur  et  debilitas  indu- 
catur, non  ad  salivam  ciendam  dari  admonet : 
opium  plerumque  eodem  tempore  exhibeatur. 

Balnei  calidi  usus  erat  remedium  in  hunc  mor- 
bum olim  frequentur  adhibitum,  sed  analogia  po- 
tius quam  experientia  commendatum.  Objectu- 
ra CuLLENO  quod  exercitatio  corporis  hic  neces- 
saria, et  forsitan  balnei  timor  ipse,  ad  paroxysi- 
mos  excitandos  tenderent,  et  etiam  mortem  non- 
nunquam  accelerari : hse  autem  rationes,  eae  pre- 
sertim  ad  timorem  respicientes,  ad  balneum  quo- 
que frigidum,  ab  eodem  auctore  approbatum,  simi- 
liter pertinet.  F otus  locales,  ab  incommodis  supra- 
dictis  utpote  immunes,  commendati  sunt.  Initio 
morbi  expertum,  balneum  calidum,  relaxationem 
quanquam  levem  musculorum  contractorum  ple- 
rumque efficit ; in  statu  morbi  convalescente  etiam 

adjuvare  dicitur,  sed  huic  in  quo  paroxysmi  con- 
vulsivi  adsint  vix  convenit. 

Balneum  frigidum  saepe  Tetano  amovendo  par 
fuerat,  et  nonnunquam  ubi  parum  auxilii  ab  aliis 
remediis  desumereter,  immergendo  aegrum  in 
aquam  frigidam  et  praesertim  marinam,  vel  ex  im- 
proviso per  totum  corpus  alto  affundendo,  exhi- 
beatur. 

Experientia  non  me  sinit  bene  loqui  de  locali- 
bus remediis  ad  morbum  statum,  partis  vulnera- 
tae mutandum,  commendatis ; sed  multum  com- 
modi locali  sanguinis  detractione,  ac  ab  anodynis 
applicatis,  oriri  vidi,  quippe  quae  morbidam  sentien- 
di facultatem  mitigent. 

In  modis  communibus  curationis  commendatis, 
mihi  placet  plurimum  confidere  opio,  frigidis  et 
calidis  balneis  adjuto. 

Multa  exempla  potentiae  hydrargyri  in  prohi- 
bendo praedispositionem  ad  hunc  morbum  con- 
spexi, quamvis  hoc  medicamentum  parum  prosit 
cum  primum  accesserit. 


riNis. 


